**PENKTAS MODULIS: EUROPOS ATEITIES VIZIJA**

**Integracija:** 2 pamokos.Rekomenduojama integruoti į istorijos, geografijos ir pilietiškumo pagrindų pamokas.

**Tikslas:** Parodyti aktyvaus ir sąmoningo piliečių dalyvavimo viešajame ES gyvenime ir sprendimų priėmimo procese galimybes. Supažindinti su globalizacijos keliamais iššūkiais ES ir bendrijos atsaku į juos bei tolimesnėmis ES raidos ir politikos perspektyvomis.

Modulio struktūra:

|  |  |
| --- | --- |
| **1 pamoka. Istorijos, geografijos ir pilietiškumo pagrindų pamokos.** | Piliečių teisės ir pareigos: informuotas pasirinkimas ir sąmoningas balsavimas EP ir kituose rinkimuose,  galimybės dalyvauti ES viešajame gyvenime (piliečių iniciatyva, peticijos). EP narių iš Lietuvos veiklos stebėsena. |
| **2 pamoka. Pilietiškumo pagrindų ir geografijos pamokos.** | ES raidos apžvalga (kartojimas). Tolesnė ES plėtra. ES pasaulyje ir globalūs iššūkiai (informacinis karas, terorizmas, klimato kaita, pagalba mažiau išsivysčiusioms šalims |

**PLANAS**

**Priemonės:** kompiuteris su interneto prieiga, projektorius, *PowerPoint* pristatymas, dalomoji medžiaga.

|  |
| --- |
| **Mokymosi uždaviniai:**   * Suteikti žinių apie pilietinio dalyvavimo ES viešajame gyvenime galimybes (EP rinkimai, piliečių iniciatyva, peticijos). * Didinti suvokimą apie ES vaidmenį globaliame pasaulyje ir priemones, siekiant  įveikti iškylančius iššūkius. * Didinti domėjimąsi Europos Parlamento, ypač Lietuvos narių,  veikla  ir stiprinti suvokimą apie kiekvieno piliečio teises ir pareigas. * Ugdyti aktyvaus dalyvavimo politiniame ir socialiniame gyvenime kompetencijas. |

|  |  |  |  |
| --- | --- | --- | --- |
| **Etapai** | **Veikla** | **Metodai** | **Priemonės /**  **priedai** |
| **1 PAMOKA** | | | |
| **Sužadinimas** | Europos ateitis „ant lėkštutės“**.** | Filmo peržiūra | [Filmukas apie ES ateitį](https://www.youtube.com/watch?v=eYPXYVl55OE) (lietuvių k.) |
| **Temos atskleidimas**  **3 variantai** | **Tavo balsas svarbus**  Kasdien kuriame savo gyvenimą Europoje, domėdamiesi tuo, kas vyksta Lietuvoje, Europoje ir pasaulyje, reikšdami savo nuomonę ar siekdami paveikti sprendimus, kurie daro įtaką mūsų aplinkai. Paprasčiausias būdas dalyvauti priimant mūsų gyvenimui svarbius sprendimus – balsuoti rinkimuose. Akcentuojama Europos Parlamento rinkimų svarba, stiprinamas mokinių supratimas, kad MANO BALSAS YRA SVARBUS.  **Praktinės užduotys. Ką galime pakeisti sąmoningai balsuodami?**   1. Kas atsitinka, kai nebalsuojam. Mokytojas pasiūlo žaidimą: mokykloje inicijuojama valgyklos valgiaraščio pakeitimas, pamokų laiko sutrumpinimas, energijos taupymas ar atliekų rūšiavimas, pabėgėlių vaikų priėmimo į mokyklą kvotų nustatymas ir pan. Mokiniai suskirstomi į tris grupes: pritariančius konkrečiai iniciatyvai, nepritariančius ir neapsisprendusius (pastarųjų turėtų būti daugiausia). Trumpai aptariamas svarstomas klausimas (nusiteikusieji prieš ar už išsako savo argumentus ir bando įtikinti neapsisprendusius mokinius). Surengiamas balsavimas: mokiniai turi teisę pasirinkti, ar balsuoti ir kaip balsuoti. Galima surengti pakartotinį balsavimą, kurio metu daliai mokinių neleidžiama balsuoti. Palyginami pirmojo ir antrojo balsavimo rezultatai, iš kurių matyti, kaip pasikeičia rezultatai, jei dalis mokinių nebalsuoja (nors ir turi nuomonę svarstomu klausimu). Aptariant rinkimų rezultatus, akcentuojamos (ne)balsavimo pasekmės – būtent tai, kad mūsų veiksmai mums suteikia arba iš mūsų atima teisę daryti įtaką priimamiems sprendimams. 2. Koks turi būti mokyklos Mokinių tarybos pirmininkas? Mokiniai iš jiems pateikto sąrašo išrenka, jų nuomone, svarbiausias asmenines savybes ir socialines bei profesines kompetencijas, taip pat jie savo nuožiūra gali papildyti sąrašą kitomis savybėmis ir kompetencijomis. Klasėje aptariamos pasirinktos savybės ir kompetencijos, atsakant į klausimą, kaip jos padės geriau įgyvendinti iškeltus tikslus. Taip pat aptariama, ar šios savybės yra svarbios ir Lietuvos politikams bei Europos Parlamento nariams, kokios dar savybės jiems yra būtinos. 3. Mokiniai supažindinami su įvairiais priešrinkiminiais kandidatų įsipareigojimais (pridedama). Klasėje aptariama, ar kandidatų pažadai yra realūs (įgyvendinami) ar populistiški (tik siekiant gauti rinkėjų balsus). Apibendrinant daroma išvada, kad reikia žinoti, už ką ir kodėl balsuoji. Kas nutinka, kai balsuoji nepasidomėjęs? *Brexit* pagirios.   Papildomai galima pristatyti tokias jaunimo iniciatyvas, kaip „Man ne dzin“, „Žinau, ką renku“, „Baltosios pirštinės“, ir surengti diskusiją *„Kodėl man turėtų būti „ne dzin?“* (į susitikimą galima pakviesti jaunimo iniciatyvų savanorius).  **2. Piliečių iniciatyva ir peticija**  Lisabonos sutartyje numatyta galimybė piliečiams pasiūlyti savo teisės aktus. Piliečiai gali dalyvauti formuojant ES politiką teikdami peticijas ir piliečių iniciatyvas. Konkretūs pavyzdžiai, peticijų ir iniciatyvos rengimo reikalavimai.  Praktinės užduotys:   1. Surasti, kokios iniciatyvos šiuo metu aktyvios, kokios buvo atmestos. Aptarti, kodėl šios iniciatyvos yra svarbios visiems Europos gyventojams. 2. Iškeliama Europos masto problema ir parengiama peticija. 3. Simuliuojama piliečių iniciatyva: pasiskirstę ES šalimis, mokiniai iškelia aktualią problemą ir siekia įtikinti prisijungti prie iniciatyvos kuo daugiau atstovų. | Filmuko peržiūra  ir diskusija  Simuliacija: dokumento rengimas | [Skirtingų šalių piliečiai pasakoja, kodėl balsuoja EP rinkimuose](http://www.europarl.europa.eu/elections-2014/lt/top-stories/choose-who-is-in-charge)  Užduotis „Kandidatų sąrašas“  Priedas „Kandidatų programos“  Vaizdo siužetas apie keistus kandidatų į Seimą priešrinkiminius įsipareigojimus 2016 m.  Kandidatų į Seimą [pasisakymai](https://www.facebook.com/zinaukarenku/posts/1468326893240528) 2016 m.  [Filmukas](https://www.youtube.com/watch?v=B0ktojE6WQA) apie tai, kaip N. Farage paneigia prieš rinkimus duotus pažadus  [Britai kitą rytą po *Brexit*](https://www.youtube.com/watch?v=he9FQ2xTD9o) – *regrexit*  [Piliečių iniciatyvos tinklalapis](http://ec.europa.eu/citizens-initiative/public/welcome?lg=lt)  Filmukas apie [piliečių iniciatyvą](https://www.europarltv.europa.eu/lt/programme/others/how-it-works-launch-a-european-citizens-initiative)  [Piliečių iniciatyvos procedūra](http://ec.europa.eu/dgs/secretariat_general/citizens_initiative/docs/eci_flowchart_lt.pdf)  Filmukas apie [peticijos rengimą](https://www.europarltv.europa.eu/lt/programme/others/backstage-why-send-a-petition)  Peticijos pavyzdys [dėl valų kalbos](https://petiport.secure.europarl.europa.eu/petitions/lt/petition/content/0242%252F2016/html/Peticija-Nr.%25C2%25A00242%252F2016-d%25C4%2597l-val%25C5%25B3-kalbos-statuso-Jungtin%25C4%2597je-Karalyst%25C4%2597je%252C-kuri%25C4%2585-pateik%25C4%2597-Lietuvos-pilietis-R.%25C2%25A0S.?), [dėl diplomo pripažinimo](https://petiport.secure.europarl.europa.eu/petitions/lt/petition/content/0204%252F2016/html/Peticija-Nr.%25C2%25A00204%252F2016-d%25C4%2597l-Italijoje-gauto-diplomo-pripa%25C5%25BEinimo-kitose-valstyb%25C4%2597se-nar%25C4%2597se%252C-kuri%25C4%2585-pateik%25C4%2597-Italijos-pilietis-Francesco-Orbitello?)  Priedas „Peticijos rengimas“ |
| **Įtvirtinimas** | **1. Europos Parlamento narių darbas**  Europos Parlamento nariai – tai mūsų atstovai ES. Mes juos išrinkome ir taip įgaliojome priimti sprendimus mūsų vardu. Kaip žinoti, koks jų darbas, kokiais klausimais jie domisi, ką daro Briuselyje ir Strasbūre? Bendraudami su politikais ir nuolat stebėdami jų veiklą galime ne tik tai sužinoti, bet ir daryti įtaką priimamiems sprendimams.   1. Mokiniai išreiškia savo nuomonę šiais klausimais: *Ar EP narys turėtų lankyti visus EP plenarinius ir komitetų posėdžius? Kaip dažnai EP narys turėtų išsakyti savo poziciją, inicijuoti teisės aktų pasiūlymus?* *Kas yra svarbiau – pasisakyti plenarinio posėdžio metu ar aktyviai dalyvauti svarstant teisės aktus komitetuose?* 2. Mokiniai išanalizuoja, kokiems komitetams priklauso Lietuvos EP nariai ([www.europarl.europa.eu/meps](http://www.europarl.europa.eu/meps)), kokiais klausimais domisi (iš EP narių tinklalapių ir FB paskyrų) ir analizuoja duomenis, pateiktus tinklalapyje [www.votewatch.eu](http://www.votewatch.eu/en/term8-european-parliament-members.html).   Apibendrinant pabrėžiama piliečių, t. y. kiekvieno iš mūsų aktyvumo – balsavimo, politikų veiklos stebėsenos ir kitų iniciatyvų – svarba kuriant mūsų gyvenimą. Ar gali vienas ar net vienuolika politikų patys, be mūsų indėlio ir pagalbos, nuspręsti, kas mums svarbu? | Analizė,  darbas grupėmis | Užduotis „Ką veikia išrinktieji EP nariai iš Lietuvos?“ |
| **2 PAMOKA** | | | |
| **Sužadinimas** | Lietuva iki ir po narystės ES. Akcentuojama laisvė reikšti savo nuomonę, galimybė keliauti, studijuoti ir dirbti, pirkti paslaugas ir prekes internetu ir pan. Taip pat galima palyginti Lietuvos laisvės indeksą su kitų pasaulio valstybių laisvės indeksais pasinaudojant Tarptautinės žmogaus teisių gynimo organizacijos *Freedom House* tyrimų rodikliais, tokiais kaip politinės teisės (galimybė dalyvauti renkant lyderius ir valdžios organus, visuomenės sprendimų formavimas ir t. t.) ir pilietinės laisvės (nuomonės raiškos galimybė, laisva spauda, žodžio laisvė, demokratinių institutų veikla, nacionalinių mažumų laisvės ir kt.). | Minčių lietus | [*Freedom house* reitingas (anglų kalba)](https://freedomhouse.org/report/freedom-world/freedom-world-2017) |
| **Temos atskleidimas**  **2 variantai** | **ES susikūrimo istorijos pakartojimas, atsižvelgiant į šiandieninę tarptautinę situaciją**  Filme atskleidžiama, kodėl pradėta kurti Europos Sąjungą, rodomi Europos „tėvai“, minimos svarbiausios datos, įvykiai. Akcentuojama, kad vieninga Europa – vienintelis kelias išvengti karų. Pristatomas R. Šumano planas, Anglių ir plieno bendrijos įsteigimas. Filmo pabaigoje pateikiama vizija, kad ši bendrija plėsis.  **1. ES raida ir plėtra**  Mokiniai užpildo ES plėtros lentelę ir savarankiškai nurodo, kada kuri šalis prisijungė prie ES. Trumpai aptariamos kai kurių šalių prisijungimo sąlygos (pvz., Berlyno sienos griuvimas ir Vokietijos suvienijimas, didžioji plėtra į Rytus 2004 m.).  **Tolesnė ES plėtra:** Šalys kelyje į narystę ES. Kopenhagos kriterijų pristatymas.   1. Trumpas šalių kandidačių pristatymas. Žemėlapyje mokytojas pristato šalis. Galimos užduotys mokiniams:    1. susieti vėliavas su šalimis ir jų sostinėmis;    2. parengti šalių pristatymus pagal žemėlapiuose pateiktą informaciją ir trumpai jas pristatyti (istoriją, geografiją, politinę ir ekonominę situaciją). 2. Norėdama tapti ES nare, šalis turi atitikti tam tikrus reikalavimus, vadinamus Kopenhagos kriterijais. Pagal pateiktus kriterijus mokiniai nustato šalių atitiktį Kopenhagos kriterijams, aptaria potencialią ES plėtrą.   Apibendrinamoji diskusija: Kodėl šios šalys kol kas nėra ES narės? (pavyzdžiui, R. T. Erdogano siekis atkurti mirties bausmę, Jugoslavijos pilietinio karo žaizdos, neaiškus Bosnijos statusas, žmogaus teisės ir gyvenimo lygis Albanijoje). | Filmo peržiūra  Kartografinės medžiagos analizė  Darbas grupėmis  *Power point* pristatymas | [ES istorija](https://www.europarltv.europa.eu/lt/programme/others/eureka-building-the-european-union) (vaizdo medžiaga prancūzų kalba, lietuviški subtitrai)  Kartografinė informacija lentelei pildyti.  Užduotis „Plėtros etapai”  Pristatymas „ES plėtra“  Užduotis „Šalys kandidatės“  Užduotis „Atitiktis Kopenhagos kriterijams” |
| (taip pat bologijos pamokose) | **2. ES pasaulyje. Globalūs iššūkiai**   1. **Informacinis karas.** Interneto amžiuje dezinformacija ir propaganda pasiekė neįtikėtinas aukštumas. ES atėjo laikas kovoti su Rusijos skleidžiama dezinformacija apie Ukrainą ir „Daesh“ fanatizmo propaganda bei narių verbavimu internete. Rusijos politika tampa vis agresyvesnė kaimyninių šalių atžvilgiu. Informacinis karas (hibridinės įtakos priemonės) vis dažniau naudojamas prieš kaimynines šalis, ES politiką ir Vakarų demokratiją. 2. **Terorizmas**. Terorizmu (lot. terreo 'aš gąsdinu') paprastai yra vadinamas organizuotų grupuočių sistemingas bauginimas ar nenuspėjamo smurto ir prievartos naudojimas prieš taikius gyventojus. Pagrindinis teroristų tikslas – sukelti baimės ir panikos atmosferą. Terorizmas kelia grėsmę valstybėms ir žmonėms. Asmenys ir grupuotės, įsitikinę, kad gali siekti savo politinių tikslų naudodami prievartą ir smurtą, kelia rimtą grėsmę demokratinėms vertybėms, piliečių teisėms ir laisvėms, ypač kai taikiniais pasirenkami nekalti žmonės.   Išsamiau aptariamos globalizacijos ir tarptautinio terorizmo sąsajos (antivalstybinės teroristų grupuotės veikia skirtingose šalyse, šalių sienos nesutrukdo terorizmui veikti, ir atskiros valstybės nepajėgios su jomis kovoti, todėl būtini koordinuoti veiksmai). Pristatomi bendri ES kovos su terorizmu veiksmai, kuriais siekiama užtikrinti piliečiams laisvą ir saugią aplinką.   1. [**Klimato kaita**](http://www.consilium.europa.eu/en/press/press-releases/2016/09/14-european-border-coast-guard/). Kova su klimato kaita yra itin svarbi ES aplinkosaugos darbotvarkės sritis, glaudžiai susijusi su kitomis politikos sritimis, tokiomis kaip energetika, transportas, žemės ūkis ir regioninė plėtra. ES yra įsipareigojusi iki 2020 m. šiltnamio efektą sukeliančių išmetamųjų dujų kiekį sumažinti bent 20 proc., 20 proc. padidinti energijos vartojimo efektyvumą ir sunaudojamą energiją iš atsinaujinančiųjų energijos šaltinių. Pagrindinė kovos su klimato kaita priemonė – įdiegta [ES šiltnamio efektą sukeliančių dujų apyvartinių taršos leidimų prekybos sistema](https://youtu.be/yfNgsKrPKsg) (ES LPS). 2015 m. gruodžio mėn. vykusioje Paryžiaus klimato kaitos konferencijoje daugelis pasaulio šalių (įskaitant ES ir jos valstybes nares) susitarė užtikrinti, kad visuotinis atšilimas būtų gerokai mažesnis nei 2 °C, palyginti su ikipramoniniu laikotarpiu.   Galima praktinė užduotis: apskaičiuoti savo poveikį gamtai pasinaudojant viena iš ekologinio pėdsako skaičiuoklių.   1. **Pagalba mažiau išsivysčiusioms šalims (vystomasis bendradarbiavimas).** Ne visų šalių išsivystymo lygis vienodas – vienos jų, pvz., ES šalys narės, laikomos išsivysčiusiomis, kitos (didesnė dalis pasaulio valstybių, ypač Afrikoje ir Azijoje) yra kur kas mažiau išsivysčiusios. Nemaža dalis šių šalių gyventojų gyvena dideliame skurde, neturi geriamojo vandens, maisto, elektros ir kitų išgyvenimui būtiniausių dalykų. Tai dažnai susiję su valstybių praeitimi (pvz., buvusios kolonijos, kurios ilgą laiką buvo išnaudojamos), kariniais neramumais ir etniniais konfliktais, klimato sąlygomis (sausringos arba stichinių nelaimių kamuojamos vietovės). Todėl turtingesnės valstybės teikia pagalbą ir skiria paramą, stengdamosi padėti šioms valstybėms vystytis, kad šių šalių gyventojai turėtų tinkamas sąlygas gyventi savo šalyse. ES – didžiausia vystomojo bendradarbiavimo donorė pasaulyje.   Galimos praktinės užduotys:  i) Naudodamiesi pateiktais duomenimis (žr. Informaciją apie šalių skiriamą paramą), išsiaiškinkite, koks kiekvienos ES šalies indėlis padedant besivystančioms šalims? Kuri ES valstybė narė teikia didžiausią paramą? Kokią paramą besivystančioms šalims teikia Lietuva? Kurioms šalims Lietuva teikia didžiausią paramą?  ii) Peržiūrėję geriausių ir blogiausių [socialinės reklamos juostų](http://www.rustyradiator.com/rusty-radiator-awards-2016/) apie pagalbą besivystančioms šalims apdovanojimus, aptarkite stereotipus, dėl kurių atsiranda klaidinančios žinios, didėja skirtis tarp šio (mūsų) ir kito pasaulio, stigmatizuojamos besivystančios valstybės ir ten gyvenantys žmonės.  iii) Surenkite diskusiją apie tai, kodėl Lietuva turi teikti pagalbą besivystančioms šalims. Atsižvelkite į tai, kad ilgą laiką tarptautiniai donorai teikė paramą Lietuvai ir tik 2004 m. mūsų valstybė tapo šalimi donore. Nepaisant to, iki šiol Lietuva gauna ES finansavimą (2014–2020 m. ES sanglaudos politikos tikslams įgyvendinti Lietuvai yra skirta maždaug 6,82 mlrd. eurų iš ES struktūrinių fondų), kad sustiprintų silpnesnes šalies ūkio sritis, pasiektų ES išsivystymo vidurkį ir padidintų savo konkurencingumą ES ir pasaulio mastu.  Po iššūkių aptarimo inicijuojama diskusija:   1. Kaip ES gali įveikti globalius iššūkius, tokius kaip populizmo didėjimas ES viduje ir pasaulyje, migracijos krizė, klimato kaita, globalaus terorizmo augimas? 2. Ar tam reikia didesnės politinės, ekonominės ar kultūrinės sanglaudos? | Filmukų peržiūra, individualus darbas arba darbas grupėmis  Informacinės medžiagos analizė  Diskusija arba debatai  Diskusija arba debatai | [Filmukas:](https://www.europarltv.europa.eu/lt/programme/world/information-warfare-its-time-the-eu-fought-back)  [Informacinis karas](https://www.europarltv.europa.eu/lt/programme/world/information-warfare-its-time-the-eu-fought-back) (anglų k., lietuviški subtitrai)  [Filmukas](https://www.youtube.com/watch?v=xkM-SDNoI_8) apie žmonių reakciją į teroristinius išpuolius (Prancūzų k., angliški subtitrai)  [Informacija apie ES kovą su terorizmu](https://ec.europa.eu/home-affairs/what-we-do/policies/crisis-and-terrorism_en)  [Medžiaga](http://www.europarl.europa.eu/atyourservice/lt/displayFtu.html?ftuId=FTU_5.4.2.html) apie ES kovą su klimato kaita, [Infografikas](http://www.consilium.europa.eu/lt/infographics/paris-agreement-tools-info/)  [Filmukai](https://ec.europa.eu/clima/citizens/eu_lt) apie klimato kaitą (lietuvių k.)  Poveikio aplinkai [skaičiuoklė 1](http://www.earthday.org/take-action/footprint-calculator/), [skaičiuoklė](http://footprint.wwf.org.uk/questionnaires) [2](https://www.google.com/url?q=http://footprint.wwf.org.uk/questionnaires/show/1/1/1&sa=D&ust=1487507071252000&usg=AFQjCNH_OpH1FIeSBc6oYfQyc16cp3KS7w), [skaičiuoklė 3](http://www.mnn.com/earth-matters/climate-weather/stories/the-15-best-carbon-calculators&sa=D&ust=1487507866359000&usg=AFQjCNGdF0M-OVOZbNacbUYfrWLHjXHDbw)  [Medžiaga](http://ec.europa.eu/europeaid/home_en) apie ES pagalbą vystymuisi  [Informacija](https://euaidexplorer.ec.europa.eu/DevelopmentAtlas.do) apie šalių skiriamą pagalbą  [Apie ES investicijas Lietuvoje](http://www.esinvesticijos.lt/)  [Lietuvos parama besivystančioms šalims](https://www.urm.lt/default/lt/naujienos/patikslinta-lietuvos-oficiali-parama-vystymuisi-2015-metais)  [Lietuvos gyventojų nuomonė apie paramos teikimą](http://ec.europa.eu/europeaid/sites/devco/files/eb-eu-development-cooperation-and-aid-lithuania_lt.pdf)  Papildoma medžiaga diskusijai  [apie ES sienų apsaugą](http://www.consilium.europa.eu/lt/press/press-releases/2016/09/14-european-border-coast-guard/) ir tarpusavio pagalbą,  [apie ES po JK išstojimo](https://www.youtube.com/watch?v=_fzNdnzL8Ms) (anglų k.),  [apie JK išstojimo priežastis ir prevenciją ateityje](https://www.youtube.com/watch?v=dcwuBo4PvE0) (anglų k. 17 min.) |
|